QTC รายได้พุ่ง-ค่าใช้จ่ายลด หนุนผลงานไตรมาส 1/62 พลิกกำไรมาที่ 79 ลบ.
QTC รายได้พุ่ง-ค่าใช้จ่ายลด หนุนผลงานไตรมาส 1/62 พลิกกำไรมาที่ 79 ลบ. จากปีก่อนขาดทุน 41.82 ลบ.
10 พ.ค. 2562

บริษัท คิวทีซี เอนเนอร์ยี่ จำกัด (มหาชน) หรือ QTC รายงานผลการดำเนินงานงวดไตรมาส 1/62 (รวมบริษัทย่อย) สิ้นสุดวันที่ 31 มี.ค. 62 มีกำไรสุทธิดังนี้

โดยผลการดำเนินงานในไตรมาสดังกล่าวพลิกมีกำไร เนื่องจากบริษัทฯมีรายได้จากการขายสินค้าและบริการและการจัดจำหน่ายกระแสไฟฟ้าของบริษัทย่อยทางอ้อมจำนวน 263.45 ล้านบาท เพิ่มขึ้นจากปี 2561 ซึ่งมีจำนวน 119.23 ล้านบาท คิดเป็นอัตราเพิ่มขึ้น 120.97% โดยในปี 2562 มีรายได้จากการขายหม้อแปลงไฟฟ้าให้กับหน่วยงานภาครัฐ รวมทั้งภาคเอกชนและส่งออกเพิ่มขึ้น จำนวน 77.87 ล้านบาท ในไตรมาสแรกของปี 2561 และเป็นจำนวน 220.03 ล้านบาท ในปี 2562 คิดเป็นอัตราเพิ่มขึ้น 182.54% เนื่องจากมีการขยายการลงทุนในภาครัฐ
ขณะที่บริษัทฯมีค่าใช้จ่ายในการขายและบริหารจำนวน 36.59 ล้านบาท สำหรับปี 2562 ลดลง 48.16% จากจำนวน 70.58 ล้านบาท ในปี 2561 เป็นผลมาจากการควบคุมค่าใช้จ่ายในการขายและบริหาร
 